Trinitapule

**Trinitapule** (**Trinitapoli** jndr'à 'u tagliàne, *U Casòilǝ* jndr'à 'u dialette locale, 'nzigne a 'u 1863 chiamate *Casaltrinità*) jè 'nu comune tagliàne de  crestiàne d'a provinge de Barlette-Andrie-Trane jndr'à Pugghie. Se iacchie jndr'à valle de l'Ofande, face parte de le comune ca trasene jndr'à zone d'u Vasce Tavogliere d'a Capitanante pugghiese.

## Storie
Jndr'à 'u X sechele n.C. de le gruppe de *Liburne*, popolazziune illiriche de l'arée dalmate, attraversanne l'Adriateche, arrevarene sus a le coste italiche. A l'arrive de ste crestiàne se deve 'a nascite de diverse javetate 'mbrà le quale, jndr'à Daunie, Salapie.

Ste sus a 'na penisole piccele d'a lagune atturne, Salapie ha state 'na floride cetate-state, cu 'nu guverne locale, 'na economije 'mbortande, 'na monete probbie; e da l'autonomije politeche sue non ge n'avenìe private quanne le Romane la occuparene. Durande 'u III sechele n.C., apprisse a' battagghie de Canne, le Salapine se allearene cu Anibale, ma apprisse sei anne de presenze cartagginese, aprirene le porte a 'u console Marcelle e saperene difenderse bbuéne da 'u tendative de le guarnigiune cartaggenise de riappropriarse d'a cetate.

Apprisse a le uerre d'u III sechele n.C. e le devastaziune conzeguende, a Salapie, cumme jndr'à le otre cetate apule, accumenzarene a manifestarse signe de crise, ca se accenduò cu 'a successive uerre sociale, durande 'a quale Salapie avenìe assediate da 'u pretore Caio Cosconio, asckuate e quase rase a 'u suole. A tutte ste fatte, se aggiungerene pure fattore ambiendale e climatece ca trasformarene 'a lagune jndr'à 'na palude da le acque pestilenziale e generatrice de malarie.

Ha state accussì ca Ostilie, sus a le pressiune de le cetadine, avìe 'u consense d'u Senate romane a spustà 'a cetate jndr'à 'na località salubre, sus a 'na alture piccele de fronde a 'u lache, a quattre miglie a sud-est d'a prime: nasce accussì, jndr'à 'u I sechele n.C., Salapie Romane, ca pò jndr'à 'u tiembe cange arrete 'u nome jndr'à Salpi. Ggià jndr'à 'u IV sechele, jndr'à l'ambite de l'organizzazione d'u prime cristianesime, Salpi devendò sede vescovile ('u prime vescove pugghiese de le quale se ave notizie jè Pardo, vescove de Salpi, attestate jndr'à 'u 314) e stu fatte testimonie 'a mbortanze d'a cetate, cu 'u puérte sue e l'economije vivace legate pure a' pesche, a 'u commerce, a l'artiggianate e a le stabbilimende pe fatià 'u sale, oltre a l'agricolture.

### Medioeve
'A crisi de l'Alte Medioeve porte 'a *civitas* a devndà 'nu *castrum*, 'nu borghe fortificate, cu bastiune de 5-6 metre de iertezze, sus 'a vanne cchiù ierte d'u site origgenarie. Le Longobbarde ne facerene 'nu capesalde d'u lore assette difensive condre a le Bizzandine, mise a sendinelle d'u litorale d'u Tavogliere.

Apprisse a 'u periode de presenze longobbarde, Salpi torne jndre a le confine d'u 'mbere bizzandine e cchiù nnande, apprisse 'a cadute de Bare d'u 1071, devendò 'nu feude normanne cu a cape 'nu signore sue, 'nu certe Guarine. Quanne Enriche VI mettì e fine a' dominazione normanne jndr'à l'Itaglie meridionale, jndr'à 'u passagge sue da Siponde a Barlette, conguistò Salpi.

Atturne a 'u 1220 'u feude de Salpi avenìe luate a 'u signore sue e turnò a' Corone mò d'u granne 'mberatore Federiche II. Salpi devendò une de le *loca solatiorum*, luèche d'u dilette, addò Federiche II passave periode de ripose, dedicannese soprattutte a' cacce. Vecine a' cetate Federiche facìe costruì 'u *palatium* sue.

Jndr'à le prime sechele apprisse a 'u Mille, le cambagne se animane de piccele 'nzediamiende rurale, de case e casale, eppure de chiesere, le quale, 'u cchiù de le vote, sò "dipendenze" de granne monastere. Sus a 'nu appezzamende de terrene, ddunate da 'nu facoltose javetande de Salpi, Moreliano, le monace de l'abbazzie benedettine d'a Trinità de Monde Sacre, sus a 'u Gargane, facerene costruì 'na chiesere, l*Ecclesia Sancte Trinitatis*, atturne a' quale nascìe 'u Casale d'a Trinità.

Accussì, mendre ca Salpi canuscìe 'nu condinue periode de decline, 'u Casale d'a Trinità cresceve e devendave cendre de quedde “*Locatione de Trinità*”, addò le pasture d'Abbruzze carresciarene a scernà le gregge lore percorrenne le tratture d'a transumanze.

### Età moderne
'Ndande, jndr'à le prime decennie d'u Cingheciende, venute mene 'a presenze d'u vescove, Salpi se spopole definitivamende alimendanne 'nu flusse migratorie verse 'u Casale.

Ma ggià jndr'à seconde metà d'u Quattreciende  'nu belle gruppe de famigghie de Schiavoni (o Slavoni) ca avenèvane da le Balcane, avìe l'assenze regge a stà jndr'à 'u Casale, ca addevende accussì 'nu piccole crogiole de etnie, de mendalità, de civiltà, da quedde pastorale a quedde oriendale, a quedde indiggene de matrice daune.

Sine da 'a metà d'u XV sechele, pò, 'u casale jè prutette da 'na torre de uardie, une de le tande 'nzippate lunghe 'a coste pe frondeggià le 'ngursiune frequende de le pirate; scettate 'nderre sulamende jndr'à 'u XVIII sechele, purcé lesionate da terramote, de jedde jè memorie jndr'à 'u stemme civiche, jndr'à 'u quale se presende cu sus 'na bandieruole russe cu 'u drappe careche d'a Croce de Malte.

St'urteme particolare richiame 'n'otra fette de storie: apprisse ca avere state feude de quacche famigghie nobbile (Della Marra, Marulli), 'u Casale avenìe pe doje sechele (1589-1798) commende maggistrale de l'Ordene de le Cavagliere de Malte e,pure ca stave jndr'à 'u territorie d'u Priorate de Barlette, faceve parte d'u Gran Priorate de Venezie purcé avenìe accattate in sostituzione de quedde de Trevise.

Cu l'occupazione napoleoneche de l'isole de Malte, accumenzò 'nu periode de crise e sbandamende pe l'Ordene le cui bene, ca s'acchiavane jndr'à diverse vanne d'Europe, avenèrene 'ngamerate da diverse sovrane e pe 'na vanne vennute; e stu destine tuccò pure a' Commende d'u Casale.

Assaije cangiamiende de carattere socie-economeche se onne reggistrate durante le sechele, facenne levità senzibbilmende 'u tenore de vite de totte 'a comunitate. Jndr'à 'u Setteciende accumenzò qidde processe de particolarizzazzione fondiarie ca purtò a 'u smandellamende de le granne possesse de terre. Jndr'à 'u XIX sechele se avèrene otre e doje svolte radicale: 'u passagge da 'a pastorizie a' cerealiculture (le pastore devendane agricoltore) e, sus a 'u scorce d'u sechele, 'a diffusione sus a larghe scale d'a colture specializzate d'a vite, ca leve spazie a' colture cchiù povere de le cereale.

'A crescite economeche, civile, demografeche e urbanisteche ca ne seguì facìe dicere ca non ge sceve cchiù bbuéne 'u nome de "Casale", e quinde jndr'à 'u 1863 se cercò a Vittorie Emanuele II, Rre d'Itaglie, de puté cangià 'u nome de Casal Trinità jndr'à quidde de Trinipatule.

Vere 'a fine d'u '800 'a famigghie Querce de origgene napuletane se stabbelìe jndr'à cetate danne vite a attivitate vinicole cu particolare reguarde a 'u commerce de prodotte sfuse.

'U prime d'a famigghie Quercia a 'nzediarse avere state 'u signore Andonije, ca avenève da Pomigliane d'Arche, 'u quale accattò a febbrare 1897 'nu granne vane a pianterrene pe ause candine cu affianghe 'nu podere ca s'acchiave sus a 'u vicolette d'u carcerem pe le attivitate 'ndustriale sue. Sus a stu suole, affianghe a' Chiesere Cattedrale, avenìe 'nzippate 'nu belle palazze ca addevendò 'mbrà le cchiù 'mbortande d'a cetadine e 'nu simbole d'u quartiere. Andonije Quercia e 'u figghie sue Frangische Eduarde, ca jndr'à quidde palazze stave cu 'a famigghie, onne rappresendate 'nu chiare esembie de 'ndraprendenze agroalimendare jndr'à cetate, a lunghe arrecurdate jndr'à 'u paese.

Apprisse 'nu passagge de probbietà fatte a le inizie de le anne '80 d'u Noveciende 'u palazze, accattate da 'u Comune, avenìe scettate 'nderre senze penzà doje vote, pe ffà spazie a 'nu parchegge. Cumme referimende a sta 'mbortande famigghie mò rumane sulamende 'u nome d'u giardine pertinenziale a 'nu moderne comblesse edilizie costruite jndr'à l'arée.

### Età condemboranée
Osce a die Trinitapule jè 'na operose cetadine de cchiù o mene 14.500 crestiàne. 'A resorse prengepàle soje jè 'n'agricolture moderne e combetitive cu 'nu predominie de l'ortofrutticulture e d'a viticulture.

'U javetate se ave spannute assaije probbie, e le case vianghe e piccele, quase a vulerse sdraià a 'u sole, arrobbane spazie a 'u verde atturne de l'erbe e le fogghie; sus a 'u funne le Saline, cu le lore acque cu tanda culure, fanne da raccorde 'mbrà 'a terre e 'u mare. 'U panorame, suggestive, jndr'à semblicità soje, jè dumenate da 'u Cupolone d'a Chiesere Madre, a testimonià 'a genesi releggiose d'a cetate e 'a fede angore ferme de le crestiàne sue.

Pure ca jè da sembre legate a le vicende storeche-culturale d'a Capitanate, jndr'à 'u 2004 'u comune ha state aggregate a' provingia nove de Barlette-Andrie-Trane, 'nzieme a le comune vicine de San Ferdinande de Pugghie e Margherite de Savoie, ca però tradiscene l'appartenenze storeche (e dialettale) a' Terre de Bare.

### Simbole
'U stemme ha state congesse cu regge decrete d'u 15 luglie 1900.

'U gonfalone, congesse cu RD del 23 luglie 1937, jè 'nu drappe de vianghe.

### Onorificenze

## Monumiende e luèche de 'nderesse
### Architetture releggiose
#### Duome de Sande Stefane protomartire

De stambe neoclasseche, ave 'na facciate de marme vianghe e se affacce sus a chiazze Umberte I (cchiù canusciute cumme chiazze Municipie). Elevate a chiesere collegghiate da Papa Leone XIII cu 'a bolle *Sanctae Romanae Ecclesiae* d'u 15 scennare 1896, 'a chiesere dedicate a 'u protomartire sande Stefane stipe jndr'à 'nu scrigne moderne 'na storie assaije cchiù andiche.

L'uneche parrocchie d'u Casale avere cumme sede origgenarie 'a chiesere de San Geséppe, ma l'aumende demografeche e 'u forte sentimende releggiose assaije preste facerene fa 'na chiesere nove cchiù larije. Jndr'à le anne sessande d'u XVIII sechele se facìe, cu 'u sostegne de le cetadine e de l'Università, 'nzippà l'edifice nuéve.

Apirte a 'u culte jndr'à 'u 1767, pigghiò 'a confraternite d'u SS. Sacramende, ggià istituite jndr'à 'u 1758 e, pò, 'a confraternite dedicate a sande Stefane, funnate pe iniziative de quacche cetadine e approvate jndr'à 'u 1834. Angore 'na vote 'a storie de stu edifice releggiose asseconde le esiggenze devozionale e demografeche d'u Casale d'a Trinità e, resultanne piccele assaije pe accogliere 'nu belle nuere de fedele, avenìe recostruite partenne da 'u 1882 sus a 'nu pruggette de l'architette Rafaele Matrapasqua.

'A cheisera nove, aperte a 'u culte ggià jndr'à 'u 1889, avenìe solennemende consacrate jndr'à 'u settemmre 1935. 'A facciate de l'edifice nuéve, de guste neorinascimendale, se presende scandite jndr'à doje vanne da 'na trabeazzione aggettande. ?a vanne de sotte, ritmate da 'a presenze de culonne, nicchie e paraste, ave 'u portale cendrale arricchite da 'nu timbane spezzate e da 'u stemme d'a cetate e le doje accesse laterale cu sus le fenestre circolate; 'a vanne de sus, slangiate jndr'à 'u cuérpe cendrale correspondende a' navate maggiore, presende 'a bifore larije 'nguadrate da coppie de paraste.

Jndr'à l'edifice se sveluppe jndr'à tre navate scandite da coppie de culonne e 'nu transette cu doje cappelle larije a l'estremità, dedicate a' Madonne d'u Rosarie e a 'u SS. Sacramende. A 'u cendre d'u transette se 'nzippe 'na cupole prufonne susa tambure, cu luminose fenestre alternate a le raffeguraziune de le *Virtù Cardinale*, 'mbostate sus a quattre pennacchie appettate cu le fegure de le Evangeliste.

Le coperture a botte d'a navate cendrale avenèrene affrescate a l'inizie d'u Noveciende cu scene d'a *Vite de sande Stefane*, invece pa calotte absidale, jndr'à le anne trende, 'u molfettese Corrade Marije Poli facìe le disegne d'a Trnitià. L'altare maggiore jè dedicate a 'u protomartire Stefane, cu 'a statue ca avenìe mise jndr'à nicchie a 'u cendre de l'abside. De granne pregge sò l'altare e 'a balaustre de marme commesse d'u Setteciende jndr'à cappelle d'u SS. Sacramende.

#### Sanduarije d'a Beate Marije Vergine de Lorete

'A 'nditolazione non ge face referimende a 'u sanduarije marchiggiane de Lorete, ma a 'u nome de battezze de 'nu pastore ca acchiò 'n'icone d'a Madonne e a carresciò a 'u culte pubbleche. 'A prime attestazione d'a chiesere jè jndr'à 'nu documende d'u 1204; 'a primitive Cappelle, semi destrutte, avenìe trasformate jndr'à 'u tembie de osce a die a tre navate jndr'à prime metà d'u Uetteciende. Jndr'à 'u 1971 ha state 'nzippate a sanduarije diocesane. Se stipe, oltre a l'affresche d'a Vergine sus a l'altare maggiore, 'a statue de legne d'a Madonne, databbele atturne 'a fine d'u Setteciende e le inizie d'u Uetteciende. Stipe pure 'na tele de Giambattiste Calò ca raffegure *Sande Stefane* e 'na *Via Crucis* de bronze. 

Jndr'à 'u 2004 ha state celebbrate l'ottave cendenarie d'a chiesere. 

#### Chiesere d'a Sandissime Trinità o de Sand'Anne

L'andiche chiesere 'nditolate a' Trinità ha state sotte 'u patronate de le Cavagliere de Malte ca jndr'à 'u 1589 accattarene 'u Casale d'a Trinità da 'u conde Marulli. Jndr'à 'u corse d'u XVIII sechele 'a chiesere ha state oggette de costande 'ndervende de manutenzione a opere de le comendature de l'Ordene de Malte. Sotte 'u lore patronate revestirene 'nu ruole 'mbortande le festività de san Giuanne Battiste, patrone de l'Ordene, e d'a Trinità.

Mangate 'u possesse d'u Casale da vanne de le Cavagliere jndr'à 'u 1798, 'a chiesere cadìe jndr'à 'nu state d'abbandone, 'nzigne a quanne avenìe congesse a' confraternite dedicate a Sand'Anne, 'stituite jndr'à 'u 1832, ca facìe 'a restrutturazione e a' riaperture a 'u culte. Grave lesiune combortarene da vanne d'a confraternite 'na recostruzione de l'edificie atturne a' metà d'u Uetteciende.

'A chiesere se presende cu 'na facciate elegande affiangate da doje torre cambanarie. 'Na cornice sobrie divide 'u prospette jndr'à doje vanne, ca carresce angore 'u stemme de l'Ordene de le Cavagliere de malte, e quedde de sus avvrazze a 'u cendre 'nu rosone piccele e jè achiuse da 'nu fastigge a volute. 'U 'nderne, a navate uneche cu presbiterie cuperte da 'na cupole 'mbostate sus a pennacchie appettate, stipe testimonianze pettoreche e scultorée, cu date diverse 'mbrà 'a seconde metà d'u XVIII sechele e 'u XIX sechele, significative d'a storie releggiose d'u Casale: 'na sculture de legne d'a 'Mmaculate, 'nu depinde de l'Assunde 'mbrà le Dottore d'a Chiesere, 'na tele d'a Pietà cu le aneme pungende, 'nu gruppe de cartapeste d'a Pietà e 'nu reliquiarie de legne dorate uettecendesche ca stipe 'a reliquie d'a Croce de Criste. In onore d'a sande titolare d'a confraternite, ca 'ndervenìe libberande 'a cetadinanze da 'u colere a l'inizie d'u XIX sechele, se stipane le statue vestute de *Sand'Anne cu Marije piccenne* d'a metà d'u XIX sechele, oggette de granne devozione. .

#### Chiesere de San Geséppe

Cu 'u prospette revolte a' chiazze addò se affacciane 'u duome de Sande Stefane protomartire e l'andiche palazze de le commednature, osce a die sede comunale, 'a chiesere de San Geséppe jè 'na testimonianze 'mbortande d'a storei releggiose d'a cetate.

'Nzippate a l'inizie d'u XVIII sechele, ha state chiesere matrice 'nzigne a 'u 1767, quanne 'a parrocchie se trasferìe jndr'à l'edifice nuéve d'u Duome. Devendate sede d'a confraternite de San Geséppe, giuridicamende recanusciute jndr'à 'u 1781, 'a chiesere avenìe restaurate e mandenute aperte a 'u culte a opere de le confratelle.

Atturne a' metà d'u Uetteciende, pe volondà d'a confraternite, se allariò l'edifice releggiose recostruennele quase combletamende. 'A facciate svette sus 'a scalinate ierte cu 'u prospette scandite jndr'à ttre ordene de trabeaziune profonne. 'A vanne de sotte, percorse da 'na serie de lesene, presende 'u portale, cu sus 'na cornice mistilinée, ca jndr'à 'u 1975 se arricchì de le porte de bronze fatte da 'u scultore Andonije di Pillo cu sei scene d'a vite d'u patriarche San Geséppe: 'a *Fughe in Eggitte*, 'a *Natività*, 'a *Morte*, a *Fatìe jndr'à puuteje*, 'u *Nzuramende* e 'a *Preghiere cu 'u pape*. 'A venne de mmienze dèje slange a' torre cambanarie a chiande quadrate e a 'u fastigge de chiusure ca spicce cu 'nu timbane triangolare cu sus 'a statue de *San Mechéle Arcangele*. Jndre se stipe, jndr'à 'na nicchie sus a l'altare maggiore, 'u buste de legne de *San Geséppe*, d'u XVIII sechele, attrebbuite a Dumineche Brudaglio, invece lunghe le parete d'a navate prengepàle e de quedde laterale, acchiane poste otre opere pettoreche e scultoree variamende databbele 'mbrà 'u XVIII e 'u XIX sechele.

#### Chiesere d'u Criste Fatiatore (o d'u Villagge d'u Fangiulle)
Resale a 'u 1961, ha nate da n'idée de monzignore Geséppe Nenna. In origgene ere parte 'ndegrande d'a strutture affianghe a jedde chiamate Villagge d'u Fangiulle ca cumme obbiettive avere 'u scope de accogghiere e ospità le orfane, pe 'struirle e avviarle a 'na fatìe.

#### Parrocchie 'Mmaculate (o Convende de le Frate Minore Cappuccine)

'U convende cu 'a chiesere 'nzeccate dedicate a' 'Mmaculate, jè de probbietà de le Frate Cappuccine d'a Provinge monasteche de Pugghie. Sus a l'inderessamende d'u Terze Ordene Frangesacane de Trinitapule e de le frate sacerdote don Necole e don Felice Urbano, avenìe accattate 'nu terrene cu 'na torre piccele cangiate pò jndr'à 'nu luéche de preghiere jndr'à Contrade Sande Midece jndr'à periferie de fore d'a cetate, sus a vie Barlette.

Jndr'à 'u 1903 avenìe mise 'a prima petre pu convende de le frate. Jndr'à 'u 1937 se facìe 'u mure de cinde. Siccome 'a chiesere piccele non g'ere sufficiende pe accogliere le fedele e le esiggenze pastorale, se penzò de costruì 'a chiesere de osce a die addò le fatìe accumenzarene 'u 1954.

Jndr'à 'u 1966 avenìe 'nzippate canonicamende a parrocchie da l'arcivescove de Trane Regginalde Geséppe Marije Addazi. Le opere artisteche ca stonne so: doje tele d'u 1600, 'a *Madonne SS. De le Angele*, 'a *Deposizione* e *Sanda Rite* a opere d'u prof. Rollo. 'U tritteche frondale a' chiesere opere d'u scultore locale prof. Di Pillo.

### Architetture civile
#### Palazze de le Commendature de Malte (Palazze de Cetate)

'U Casale d'a Trinità ave signate 'a storia soje da l'avvicendarse de tanda feudatarie. Quidde ca osce a die jè palazze comunale, canusciute pure cumme castelle, ha state in particolare 'u palazze d'u commendatore de l'Ordene de le Cavagliere de Malte ca jndr'à 'u 1589 accattò 'u Casale da 'u feudatarie d'apprime, 'u conde Giuanne Mattie Marulli, pigghianne 'u possesse 'nzigne a 'u 1798.

'A prime funnazione d'u palazze comungue se penze ca resale a' metà d'u XVI sechele pe iniziative de le conde d'a Marra, a le quale Ferdinande I d'Aragone avere congesse, jndr'à 'u 1465, 'u Casale. L'aspette fortificate ca 'nu tiembe connotave 'u palazze oramaje s'a perse. Durande ìu terramote d'u 1731, 'a torre, elemende difensive d'u Casale, accessibbele da 'u palazze attraverse 'nu ponde de legne, avenìe irrimediabbilmende lesionate e pe stu fatte avenìe scettate 'nderre quase totte.

'A munificenze de le Cavagliere de Malte, se pò arrecurdà quedde d'u commendatore Scipione Caracciolo, facerene 'a residenze, cu le ambiende organizzate sus a cchiù piane atturne a 'nu cortile, abbitabbele e decorose.

Jndr'à 'u 1854 'a sede andiche de le commendature d'u Sacre Ordene de Malte avenìe date a 'u Comune pe farle addevendà sede d'u Municipie de quidde Casale d'a Trinità ca jndr'à 'u 1863 pigghiò definitivamende 'u nome de Trinitapule. 

Durande 'u XIX sechele non ge mangarene 'ndervende 'mbortande e cangiamiende ca purtarene a l'edifice l'aspette de osce a die. 'U prospette sus a Chiazze Umberte I ave 'na serie de accesse archivoltate a piane terre e 'na successione de balcune jndr'à le doje piane de sus; 'na cornice sobbrie percorre 'u coronamende e conge regolare a viste segnane le spigole de l'edifice. 'U prospette nord-occidendale vèje sus a 'u Larije Parlamende, core d'u cendre storeche d'a cetate.

#### Massarie
Le prime massarie d'a cetate nascene 'mbrà 'u XVII e 'u XVIII sechele pe vie de le gruppe de gregge abbruzzese ca, durande, 'a staggione 'da vernate, rumanevane jndr'à 'u territorie d'u paese. Le massarie se dividevane jndr'à massarie de cambe e massarie de pechere: chidde de cambe servivane pa coltivazione invece chidde de pechere servivane pu pascole de le pechere.

* Massarie de Nardudde, se iacchie in contrade Poste Piane a 100 metre da 'u caselle ferroviarie sus 'a tratte Trinitapule / Candide e jè fatte da doje salune assaije vasce cu tette a doppie spiovende. 'A caratteristeche de sta massarie jè 'a presenze d'a calendule, assaije utile pe le anemale e pu strutte;
* Massarie 'a Motte, jè 'na massarie fortificate ca se iacchie jndr'à contrade Motte. 'Na caratteristeche de jedde jè 'a presenze de 'na nicchie cu 'nu quadre de sand'Andonije addò le fatiature erane assaije devote;
* Massarie d'u Filipponie, jè 'na massarie fortificate ca se iacchie jndr'à Contrade Massarie de Mmienze. L'anne de costruzione resale a 'u 1834 e jè caratterizzate da 'a presenze de 'na garitte cu spiongine ca sò revolte verse Trinitapule;
* Massarie Leonetti - Iattariello, jè 'na massarie de cambe ca se iacchie jndr'à Contrade Gattarielle fatte da sei locale, ca avene 'na chiesette, puzze, furne e fosse pu grane. 'A javetazione jè de doje piane e le fatiature scevene a 'u piane de sus cu 'na scale de legne. Jndr'à tutte le stanze 'u pavimende ere rivestite da basole vianghe invece fore ere adatte a' semine;
* Massarie d'a Grotte, jè 'na massarie fortificate fatte jndr'à 'u 1885 o 1835 in Contrada Masseria di Mezzo.
* Massarie Leonetti jndr'à Contrade Piane, 'a strutture ave 'na cappelle e de le stalle e jè cercunnate da pine. Le facciate de fore sò appettate de russe cu balcune a inferriate de ghise e fenestre ovale. 'U purtone, 'nvece, jè de legne e sus a jidde stonne sculpite de le rosone ca raffegurane de le putte. 'U 'nderne jè caratterizzate da affresche ca resalene a 'u 1800;
* Massarie Fornario, jè 'na massarie de cambe fatte jndr'à 'u 1810. Sus 'a facciate de levande ste 'na garitte cu sus 'na nicchie. Pò, 'a javetazione jè caratterizzate da 'a presenze de stalle, diverse durmetorie e 'nu pizze sus a l'aie. 'A particolaritate de sta massarie jè ca sotte l'arcate cu 'a quale se tràse a 'u giardine stonne raffegurate 'a Madonne de Lorete, patrone d'a cetate e otre sande. Le disegne onne state reprodotte da le fatiature cu l'ause d'a carvonelle cu 'a quale se scarfavane jdnr'à le pause;
* Massarie Di Fidio, jè 'na massarie de cambe fatte jndr'à 'u 1870. Sotte le arcate ca carresciane a 'u cortile ste raffegurate 'a Madonne de Lorete e ste 'nu puzze ca fungeve da abbeveratoie e lavanderie;
* Massarie Leonetti, jè 'na massarie de cambe cu jndre 'nu granne camine ca servive pe cucinà 'a verdure e 'u pancotte;
* Massarie Don Vecinze De Lillo, jè 'na massarie de cambe ca se iacchie jndr'à Contrade Poste Piane, vecine a 'nu ruscelle de acque piovane d'a zone S. Ferdinande de Pugghie;
* Massarie Don Andonije Di Leo, 'a strutture ave doje stalle, durmetorie, rimesse, pagghiare, candine, furne e pollaie. 'A cappe fumarie de osce a die avère a 'u late sinistre 'na culonne de granite ca a vène da l'andiche Salpi. 'A caratteristeche de sta massrie jè 'u passagge segrete ca carresce a' stazione de Candide;
* Massarie de Rutigliane, jè 'na massarie de cambe ca se iacchie jndr'à Contrade San Lorenze. Avè sulamende durmetorie pe le fatiature ca arrevavane addà durande 'u periode d'a mietiture d'u grane e da 'a raccolte de le alìe;
* Massarie de Parente, jè 'na massarie de cambe fatte jndr'à Contrade Mandriglie jndr'à 'u 1720. 'U nome Mandriglie avène da 'u fatte ca jndr'à quedde contrade pascolavane assaije mandrie de bufale e mucche;
* Massarie Staffa, jè 'na massarie de cambe fortificate jndr'à Contrade Sand'Andonije Abbate. Ere 'na massarie gentilizie purcé le probbietarie erane nobbele de Casal Trinità- 'A strutture ere ricche de pagghiare e rimesse e avére 'na sole stalle addà stave 'nu cavaddere d'u padrone;
* Massarie Don Angeleche, ere 'na massarie fortificate ca se acchiave jndr'à Contrade Puzze Angele;
* Massarie Sanda Marije de le Manzi, jè 'na massarie de cambe ca ste jndr'à Contrade Sanda Marije de le Manzi. Jè 'a cchiù 'mbortande de le sei massarie atturne a' cetate. 'A strutture ave 'nu torrione ierte 15 metre de doje piane rettangolare cu scale jndr'à 'u giardine e fore ste 'nu furne ca pare 'na garitte;
* Massarie Cerinelle, a differenze de le otre ere 'na massarie de pechere. 'U avenève dichiarate de "poste" purcé se faceve 'u cange de le cavaddere ca trainavane le carrozze ca carresciavane le passeggere jndr'à le pajesere 'nzeccate;
* Massarie de Ceglia, sta massarie de cambe o de allevamende ha state fatte jndr'à 'u 1831 jndr'à Contrade Puzze Colme, sus 'a strade Cerignole/Trinitapule. 'Nzgine da 'u 1831 ha state cendre de allevamende de cavaddere pure sanghe, jndr'à 'u 1940 ha state addibite a l'allevamende de pechere da pellicce e jndr'à 'u 1945 a quidde de mucche de razze olandese. 'A strutture ere fatte da doje piane terre ca avène sei stanze e avère pure 'na majazzine, 'nu puzze e de le trebbiatrice. 'Na paerticolaritate de sta massarie ere 'a sculture de 'na cape de cavadde, sckaffate sus a l'architrave, osce a die jè stipate jndr'à l'Archivije de l'Archeclub d'a cetate.


File:Masseria Della Marra.png|Massarie d'a Marre
File:Masseria di Nardudde.jpg|Massarie de Nardudde
File:Masseria La Motta.png|Massarie 'a Motte
File:Masseria di Filipponio.jpg|Massarie de Filipponie


### Site archeologgece
#### Parche Archeologgeche de le Ipogée
Fanne parte d'u Parche Archeologgeche de Trinitapule doje ipogée: l'ipogée de le Bronze e l'ipogée de le Avore. Le ipogée sò strutture 'mbortande scavate jndr'à rocce calcarée pe celebbrà rite suggestive de carattere propiziatorie, probbabilmende collegate a' cacce e a' fertilità d'u raccolte e pò ausate arrete cumme sepolture collettive.

Jndr'à cetate, 'nfatte, jndr'à ogne de le doje ipog>ée onne state acchiate cchiù o mene 200 brucamiende 'mbrà adulte e piccinne de entrambe le sesse, inumate jndr'à 'na posizione fetale e accumbagnate da ricche correde funebre.

L'architetture ipoggéiche, ca arrecorde jndr'à quacche mode strutture micenée fatte jndr'à Grecie jndr'à 'u stesse periode, se base sus a precise e comblesse norme ca se repetone sembre, cu differenze legate soprattutte a le dimenziune e a' forme d'a chiande.

L'accesse jè fatte da 'nu "dromos", 'na rambe strette e ripide a ciele apirte proporzionate jndr'à 'na lunghezze a le dimenziune de l'ambiende prengepàle, a 'u quale segue 'nu strette corridoie sotte terre ditte *stomion*, cu 'a volte ca spicce cu 'na particolare 'ngonfondibbele a forme de cupolette apicale.

'A sale prengepàle granne presende a 'u cendre d'a volte 'n'aperture circolare pe l'aerazione e 'a fuoriuscite d'u fume.

De granna suggestione 'u brucamende femminile de alte ranghe, 'a Signore de le Ambre, addò 'u correde funerarie ricche ne rivele 'a 'mbortanze e 'u ruole rivestite e 'a scuperte recende d'u "Gigande de Trinitapule", reste de 'n'omme de cchiù o mene tremile anne fa, ierte 'nu metre e 85 centimetre: 'nu vere gigande pe l'epoche.

#### Salapia

'A prime cetate de Salapia nasceve sus a le rive de l'andiche lagune, funate atturne a 'u IX sechele n.C. da popolazziune illireche ca avenèvane da 'a sponde adriateche de fronde. 'U puérte sue ere aunite a 'u mare aperte e a' cetate de Siponde passanne pa lagune. 'Mbrà le testimonianze cugghiute, de granne 'nderesse sò le vase a decorazione sciumetreche (da 'u IX a l'inizie d'u III sechele n.C.) e le stele daune: lastre calcarée rettangolare sione de chiaute.

#### Aree archeologgeche (Ville San Vite, Vasche Napuletane, Località "Mattune", Mezzane comunale)
* Ville San Vite: jndre a' Riserve naturale Saline de Margherite de Savoie, jndr'à località San Vite, se iacchiane le reste architettonece de 'na ville gentilizie dì'u periode ellenisteche d'a comblesse planimetrie, cu atrie, peristilie e giardine porticate, divise jndr'à *pars* rustiche e *pars* urbane, cu 'na decorazione architettoneche ricche e parietale. Addibite a javetazione e a oleifice, avenìe fatte resalì a' fine d'u II sechele - inizie I sechele n.C. Sus a 'u poste stonne angore ben stipate: l'impluvium (vasche de raccolte de l'acque piovane mise a 'u cendre de l'atrie), de le ambiende atturne a l'atrie, reste de colonnate, 'na cisterne e otre strutture;
* Vasche Napuletane: jndr'à stu poste preistoreche stonne documendate quattre diverse fase de occupazione (Neoliteche, Eneoliteche, Età d'u bronze e Età classeche). 'U scave archeologgeche ave evidenziate, 'mbrà le otre, canalette cercolare de diverse diametre ca fanne penzà a 'n'attivitate collegate a' produzione d'u sale ('nzigne a inizie d'u XX sechele le *salinare* lassavane cumule de sale, le "massine", sus 'a piattaforme limitate da canalette pe combletà 'u processe de cristallizzazzione). 'A strutture jè databbele 'mbrà 'a fine d'a medie età d'u bronze e l'inizie d'u bronze recende (seconde metà d'u II millennie n.C.). Pl, onne state acchiate ttre enchytrismoi (vase de cerameche d'imbaste, de forme ovoide, ca avène le reste scheletrece de neonate);
* Località "Mattune": 'u nome d'u luéche arrecorde ca da sembre jndr'à st'arée, osce a die coltivate, se acciavane "mattune" in abbondanze: tegolame, frammende vascolare d'u sciumetreche daune, frammende vascolare a vernice gnore d'u stile de Gnathia, pese da telaie, fuseruole, frammende de anfore, pavemiende, 'ndonace e frammende de antefisse. 'U tipe de le materiale cugghiute atteste 'a frerquendazione de l'uemme da 'a medie Età d'u bronze a 'u II sechele n.C.;
* Mezzane comunale: villagge neoliteche delimitate da doje fossate cerculare cogendrice cu jndre fossate piccele a "C"; jè queste 'na caratteristeche de le villagge neolitece d'u Tavogliere accussìditte "tringerate". Probbabbilmende 'u fossate servive pe drenà le acque ca stagnavane sus a sus e pò pe costruì 'na difese a 'u villagge stesse.

### Arée naturale
#### Parche Naturale d'a Zone Umide

'U parche cetadine jè 'n'arée de pregge, ca costituive 'a rive meridionale d'u Lache de Salpi, le quale terrene salese e paludose, ospitane 'na varietà de chiande alofile e vegetazzione vasce caratteristeche de le pascole inondate. 'U parche rappresende 'nu rare documende ambiendale pe quande arreguarde 'a flore spondanée, 'u salicorniete e 'u giunghete presende, costituiscene 'na combonende de l'habitat prioritarie "steppe salate mediterranée". Le specie ca stonne de cchiù sò 'a suaeda fruticose, le salicornie, 'a cannucce de palude, 'u giunghe spinose, 'a salsole sode, 'a salsode kali, 'u statice comune, 'u melone asinine, 'nvece l'arbuste diffuse jè 'a tamerice.

'A presenze de 'nu lachette arricchisce l'habitat d'u parche e funge da richiame a tanda specie de acidde: oltre a le numerose passeriforme, se arrecordane 'a garzette, 'a sgarze ciuffette, 'u tuffette, 'a gallinelle d'acque, 'u cavagliere d'Itaglie, alcune anatre cumme 'u germane reale, 'u mestolone, 'a volpoche; 'mbrà le rapace, frequende sò le veleggiate d'u falche de palude ca perlustre totte 'a zone o 'u "spirite sande" d'u gheppie.

## Suggettate
### Evoluzione demografeche

### Etnie e minoranze furastiere
Seconde a le date ISTAT a 'u 31 decemmre 2018 'a popolazzione furastiere residende ere de 589 crestiàne.
Le nazionalitate cchiù rappresendate erane:

# Romanie, 374
# Pulonie, 35
# Marocche, 34
# Ucraine, 32
# Bulgarie, 30

## Culture
### Musée Civiche Archeologgeche de le Ipogée
'u Musée Civiche Archeologgeche de le Ipogée occupe 'a sede de l'ex funnazione spedaliere Di Biase, ca resale a' seconde metà d'u XIX sechele, gestite da le sore de Carità de San Vecinze de' Paoli

'U 'ndere immobbile, cu ambiende destribbuite sus a doje piane, ca ave 'u giardine e terrene larije, eppure ave 'na chiesere, avenìe pigghiate jndr'à 'u 1889 da 'u Comune pe fà 'nu condenitore culturale. 'U Musée Civiche stipe 'mbortande testimonianze archeologgeche fatte da vase, reperte de l'industrie litiche, metalle, oggette de ambre e avorie ca avénene da 'nu territorie ca restituisce signe preziuse d'a presenze umane da 'a Preiistorie a 'u Medioeve attestanne 'na comblesse rezze de rapporte pure cu 'u munne oriendale.

Assaije reperte stipate jndr'à le sale d'u Musée avénene da 'u Parche Archeologgeche de le Ipoggée fatte da 'na serie de strutture sotterranée, ca resalene a' medie Età d'u Bronze (cchiù o mene XVIII - metà d'u XIV sechele n.C.). In particolare l'Ipogée de le Bronze avenìe fatte pe funziune culturale collettive e cchiù nnande ausate cumme luéche de brucamende de adulte e piccinne de totte e doje le sesse. Jndr'à stu ipoggée onne state acchiate assaije reste umane, ma pure 'nu sbuénne de oggette de correde: vase decorate a intaglie, arme de bronze, gioielle e monile de ambre, de bronze, de paste de vitre e oggette oramendale de osse e avorie.

Jndr'à l'imbortande Ipoggée de le Avorie avenérene acchiate doje manufatte ca raffeguravane 'nu cinghiale e 'nu idole cu protome taurine fatiate a tutte tunne de avorie, stipate jndr'à 'u Musée civiche. Cu 'u 'ndende de recostruì 'u scenarie releggiose e culturale, le pratiche de consacrazione e le rite funeratie de le gende andiche ca se 'nzediarene jndr'à 'u territorie d'a cetate, jndr'à 'u Musée se ponne osservà le reste d'u Chiaute de le Gigande e d'a Signore de le Ambre.

## Amministrazione
Trinitapule face parte, cu Margherite de Savoie e San Ferdinande de Pugghie, de l'Aunìone de le Comune Tavogliere Meridionale.

Elenghe de le amministraziune ca se onne succedute jndr'à stu comune:

## Sport
Aqquà stonne le sede de ste suggettate sportive: 'a squadre de ballone A.S.D. Trinitapoli ca scioche 'u cambionate de Seconde categorije e 'a squsdre maschile de pallavvole Casalvolley Trinitapoli, ca scioche jndr'à staggione 2019/2020 jndr'à 'u cambionate reggionale de Prime Divisione. 

Jndr'à 'u passate, L'alidaunia Trinitapoli, sciucò jndr'à 'u cambionate de serie C de pallacanestre maschile.

## Note


## 'Ndruche pure
* Stazione de Trinitapule-San Ferdinande de Pugghie

## Otre pruggette

## Collegamiende fore a Uicchipèdie
*